મહેમદાવાદ ખાતે આવેલ ખાત્રજ સર્કલ ઉપર ગુજરાત રાજ્યના સ્થાપક પૂ. રવિશંકર મહારાજની પ્રતિમા પ્રસ્થાપિત કરવાનો નિર્ણય લેવામાં આવ્યો હતો. જે માટે ૩.પ૦ લાખના ખર્ચે અંદાજિત ૬ ફૂટ જેટલી ઉંચી પૂ. રવિશંકર મહારાજની પ્રતિમા પણ તૈયાર કરી દેવામાં આવી હતી. જોકે આ મામલે સરસવણી ગામના માજી સરપંચના જણાવ્યાનુસાર સમગ્ર મામલો અટવાઈ પડતા અને તંત્ર દ્વારા સર્કલની જગ્યાએ અન્ય સ્થળ ઉપર પ્રતિમા પ્રસ્થાપિત કરવાની મંજૂરી આપવામાં આવતાં સ્થાનિકોમાં અસંતોષની લાગણી વ્યાપી જવા પામી હતી. આજે પણ પૂ.રવિશંકર મહારાજની આ પ્રતિમા સ્થાપિત થયા વગર ધૂળ ખાતી હાલતમાં સરસવણી ગામ ખાતે ગ્રામજનો દ્વારા સાચવવામાં આવી રહી છે.